b'\n_START_ARTICLE_\nBorut Kardelj\n_START_SECTION_\n\xc5\xbdivljenjepis\n_START_PARAGRAPH_\nBorut Kardelj se je rodil aktivistoma OF Pepci in Edvardu Kardelju v ljubljanski porodni\xc5\xa1nici. Po rojstvu se je dru\xc5\xbeina preselila v Zagreb, od koder se je \xc4\x8dez nekaj mesecev vrnila v Ljubljano. Zaradi dejavnosti star\xc5\xa1ev je Borut Kardelj med drugo svetovno vojno \xc5\xbeivel v Ljubljani pri raznih dru\xc5\xbeinah. Nekaj \xc4\x8dasa tudi pri dru\xc5\xbeini Rabi\xc4\x8d v Trnovem, ki ga je predstavljala kot nezakonskega sina Petra Rabi\xc4\x8da. Po kon\xc4\x8dani vojni se je s pravimi star\xc5\xa1i preselil v Beograd, kjer je kon\xc4\x8dal osnovno \xc5\xa1olo in gimnazijo. V Ljubljani je leta 1966 zaklju\xc4\x8dil \xc5\xa1tudij arhitekture. Poro\xc4\x8den je bil z igralko Ivo Zupan\xc4\x8di\xc4\x8d, v zakonu se je rodil Janez Kardelj, akademski slikar. Borut Kardelj je \xc5\xbeivljenje tragi\xc4\x8dno kon\xc4\x8dal s samomorom.\n_START_SECTION_\nZbirka pesmi\n_START_PARAGRAPH_\nPesmi je pri\xc4\x8del pisati \xc5\xbee v gimnazijskih letih. Tragi\xc4\x8dne vojne podobe , povsod prisotna smrt in zabrisane korenine so nepogre\xc5\xa1ljivi del njegove poetike. Iz lastnih hudih do\xc5\xbeivetij je snoval ob\xc4\x8dutene pesmi, ki so iz\xc5\xa1le v zbirki La\xc4\x8dne zarje leta 1973. O njih je napisal Ivan Potr\xc4\x8d, da so\xc2\xa0\xc2\xbbeno najbolj pristnih pri\xc4\x8devanj otroka in to od prvega zapisa do zadnje pesmi.\xc2\xab\xc2\xa0'